Kvaliteetseks rakendumiseks vajab õppekava nii kvalifitseeritud, innustavat ja loovust väärtustavat õpetajat kui  ka tänapäevast muusikaklassi koos kõige selles sisalduvaga: laias valikus kvaliteetseid muusikainstrumente, helivõimendust, aparatuuri muusika kvaliteetseks salvestuseks ning taasesituseks ning IKT tuge. Siis hakkab iga koos veedetud hetk targa õpetaja juhendamisel andma kümnetesse kordadesse ulatuvat efekti õpilaste iseseisvas tegevuses. Oluline on, et selle õppekava alusel töötavad pedagoogid oleksid omavahel avatud mõttevahetuses, annaksid loomingulisi impulsse ja leidlikke tunnilahendusi üksteisele  kasutamiseks ja edasiarendamiseks. Loodan, et mõlemad olulised protsessid, õppekava arendus ja selle suurim väljund ellu - laulupidu - leiavad uusi arendajaid juba nende hulgast, kes täna veel koolipingis.